Bruxelles, den 8.3.2005

KOM(2005) 81 endelig

2005/0017 (COD)

FORSLAG TIL EUROPA-PARLAMENTETS OG RÅDETS FORORDNING

om oprettelse af et europæisk institut for ligestilling mellem mænd og kvinder (EØS-relevant tekst)

(forelagt af Kommissionen) {SEC(2005) 328 }

BEGRUNDELSE

1. BAGGRUND

1. Som del af den social- og arbejdsmarkedspolitiske dagsorden[1] anerkendte Det Europæiske Råd behovet for at øge bevidstheden, forene ressourcerne og udveksle erfaring med henblik på at fremme ligestilling mellem mænd og kvinder, navnlig gennem oprettelse af et europæisk institut for ligestilling mellem mænd og kvinder, i det følgende benævnt ”instituttet”, og det anmodede om udarbejdelse af en gennemførlighedsundersøgelse vedrørende dette emne.

2. Inden for rammerne af gennemførlighedsundersøgelsen[2] blev behovet for at oprette et institut, dets mål og organisatoriske og administrative struktur vurderet. Rådet hilste på sit møde den 2. december 2002 Kommissionens undersøgelse velkommen og opfordrede indtrængende Kommissionen til at færdiggøre dette arbejde hurtigt som baggrund for yderligere overvejelser[3].

3. På grundlag af resultaterne af ligestillingsministrenes uformelle møde den 7. maj 2004 gav Rådet (beskæftigelse, social- og arbejdsmarkedsforhold samt sundhed og forbrugerbeskyttelse) på sit møde den 1.-2. juni 2004[4] udtryk for sin fulde støtte til tanken om oprettelse af et institut, samtidig med at det understregede betydningen af en struktur, som giver en merværdi og ikke medfører en gentagelse af aktiviteter, som allerede gennemføres på nuværende tidspunkt. Behovet for budgetneutralitet blev også nævnt.

4. Som afspejling af målsætningerne vedrørende ligestilling mellem mænd og kvinder på Lissabon-dagsordenen[5] og under hensyntagen til de tidligere drøftelser gav Det Europæiske Råd i juni 2004[6] udtryk for sin støtte til oprettelsen af et institut og opfordrede Kommissionen til at fremsætte et forslag.

5. Europa-Parlamentet har også opfordret til, at der oprettes et institut[7], og har foranlediget gennemførelse af en undersøgelse af emnet[8].

6. På grundlag af forhåndsevalueringen[9] og i tråd med de ovennævnte drøftelser forelægger Kommissionen dette forslag til Europa-Parlamentets og Rådets forordning om oprettelse af et institut. Forslaget tager også hensyn til resultaterne af nyligt gennemførte evalueringer af andre fællesskabsorganers funktion, navnlig organer, som er aktive inden for social- og arbejdsmarkedspolitik[10].

7. I 2005 er det ti år siden, at FN’s erklæring blev fremsat, og at Beijing-handlingsplanen[11] blev udarbejdet, og tiden er derfor inde til, at Fællesskabet viser sit engagement i at tilvejebringe ligestilling mellem mænd og kvinder gennem oprettelse af et europæisk institut for ligestilling mellem mænd og kvinder.

2. BEGRUNDELSE FOR KOMMISSIONENS FORSLAG

1. Ligestilling mellem mænd og kvinder er en grundlæggende rettighed og et af Fællesskabets prioriterede områder, som er nedfældet i traktaten og støttes af gældende fællesskabsret, som er godt indarbejdet på området og består af 13 direktiver[12] og en omfattende retspraksis (ca. 200 domme fra EF-Domstolen). Ligestilling mellem mænd og kvinder er en specifik veldefineret politik, som er underlagt bestemmelserne i en række specifikke artikler i traktaten (artikel 2, artikel 3, stk. 2, og artikel 13, 137 og 141). Ud over bestemmelserne i artikel 13, som giver Rådet beføjelser til at træffe foranstaltninger til at bekæmpe alle former for forskelsbehandling, herunder forskelsbehandling på grundlag af køn, indeholder artikel 3, stk. 2, en supplerende forpligtelse: fremme af ligestilling mellem mænd og kvinder i alle fællesskabspolitikker. Denne tilgang er blevet bevaret i udkastet til forfatningstraktaten.

2. Fællesskabets lovgivning og politikker vedrørende lige behandling af mænd og kvinder har medført, at forekomsten af forskelsbehandling, navnlig inden for beskæftigelse, er blevet stærkt reduceret. Kommissionens rapport om ligestilling mellem mænd og kvinder[13], som blev forelagt for og godkendt af Det Europæiske Råd i marts 2004, bekræfter en positiv tendens i retning af reduktion af forskellene mellem mænd og kvinder inden for en række politikområder. Det understreges dog også, at udviklingen går for langsomt, og at der er behov for en øget indsats. Lønforskellen mellem mænd og kvinder har vist tegn på forøgelse de seneste to år.

3. Sikring af ligestilling mellem mænd og kvinder nødvendiggør en mangesidet tilgang med en omfattende kombination af politiske foranstaltninger inden for alle områder, herunder navnlig uddannelse, beskæftigelse og karriereudvikling, iværksætterkultur, lige løn for lige arbejde eller for arbejde af samme værdi, bedre muligheder for at forene arbejds- og familieliv, herunder børnepasningsmuligheder, og lige deltagelse af mænd og kvinder i de politiske og økonomiske beslutningstagningsprocesser. Den udvidelse af EU, som er blevet gennemført for nylig, har medført et mere forskelligartet EU, hvor erfaringerne med og udviklingen inden for ligestilling er forskellige.

4. Endvidere er der sammenhæng mellem fremme af ligestilling mellem mænd og kvinder og en række betydningsfulde socio-økonomiske aspekter: kvinder repræsenterer 52 % af det europæiske samfund, og deres bidrag er af afgørende betydning for gennemførelse af Lissabon-målene; de spiller også en nøglerolle, hvad angår bæredygtig udvikling i sammenhæng med befolkningens aldring i Europa.

5. Behandling af disse emner medfører derfor nye udfordringer og vil øge kravene til Fællesskabet og medlemsstaterne om indsamling og analyse af sammenlignelige og pålidelige data og oplysninger samt udvikling af hensigtsmæssige metodiske redskaber til støtte for Fællesskabets institutioners, navnlig Kommissionens, og medlemsstaternes indsats for at sikre fremskridt og effektiv gennemførelse af fællesskabspolitikken på dette område. Der er også behov for en øget indsats inden for bevidstgørelse og spredning af oplysninger blandt borgerne i Europa, ikke kun hvad angår resultaterne, men også hvad angår de fremtidige hindringer og udfordringer.

6. Der er derfor behov for et ekspertcenter på europæisk plan, som arbejder uafhængigt, og som råder over den ekspertise, der er nødvendig for, at det kan varetage sine opgaver og fungere som teknisk støtte for Fællesskabets institutioner og medlemsstaterne.

3. SUBSIDIARITET OG PROPORTIONALITET

1. Instituttets hovedaktiviteter vil være indsamling og udveksling af oplysninger på fællesskabsplan, udvikling af metodiske redskaber og spredning af oplysninger. Disse opgavers helt igennem europæiske dimension medfører, at instituttets målsætninger ikke kan opfyldes uden samarbejde mellem medlemsstaterne. Instituttet vil bl.a. skulle oprette og anvende et system for indsamling og analyse af oplysninger, som sikrer ensartethed og sammenlignelighed af disse data, således at der på grundlag af en hensigtsmæssig metode kan gennemføres sammenlignende analyser af forholdene i Europa. Dette kan pr. definition ikke gøres på vellykket vis af de enkelte medlemsstater.

2. I forbindelse med forhåndsevalueringen blev det undersøgt, om det er hensigtsmæssigt at lade de foreslåede opgaver være omfattet af ansvarsområdet for det fremtidige agentur for grundlæggende rettigheder eller at udvide et eksisterende organs ansvarsområde. Den fremskredne udvikling og den specifikke karakter af ligestillingspolitikken, som går videre end til bekæmpelse af forskelsbehandling og overholdelse af grundlæggende rettigheder, retfærdiggør oprettelse af et separat organ. Af disse grunde opfordrede Det Europæiske Råd i juni 2004 Kommissionen til at forelægge et forslag til oprettelse af et specifikt europæisk institut for ligestilling mellem mænd og kvinder, selv om det i december 2003 havde anmodet Kommissionen om at udarbejde et forslag til oprettelse af et menneskerettighedsagentur gennem udvidelse af mandatet for Det Europæiske Observationscenter for Racisme og Fremmedhad.

3. Det bør understreges, at der også på andre specifikke områder, hvor grundlæggende rettigheder er involveret (f.eks. arbejdsmiljø og miljø), er blevet oprettet specifikke agenturer. Dette viser, at der i visse tilfælde er behov for specifikke instrumenter, som vedrører grundlæggende rettigheder, som er blevet gjort til genstand for udvikling af specifikke politikker. På internationalt plan ser man også, at FN behandler menneskerettigheder inden for rammerne af Kommissionen for Menneskerettigheder, mens ligestilling behandles separat i Kommissionen for Kvinders Status.

4. Udvidelse af et eksisterende organs ansvarsområde, f.eks. udvidelse af ansvarsområdet for Det Europæiske Institut til Forbedring af Leve- og Arbejdsvilkårene, ville kræve yderligere ekspertise og økonomiske ressourcer af et betragteligt omfang, ellers ville ligestilling mellem mænd og kvinder forblive et perifert spørgsmål, og det ville ikke få den nødvendige opmærksomhed og prioritering, og som følge heraf ville betydningen blive meget begrænset.

5. De besparelser, som det ville medføre at lade ligestilling mellem mænd og kvinder være omfattet af ansvarsområdet for det fremtidige agentur for grundlæggende rettigheder eller et eksisterende organ, ville derfor blive modsvaret af de ulemper, der peges på ovenfor.

6. Hvis disse opgaver pålægges et agentur, vil Kommissionen også kunne fokusere sin indsats på sine hovedopgaver, dvs. udvikling af politikker og overvågning af gældende fællesskabsret. Instituttets aktiviteter vil klart adskille sig fra de aktiviteter, der er blevet foreslået under punktet om ligestilling mellem mænd og kvinder i Progress-programmet (2007-2013)[14], som har til formål at støtte Kommissionen under udførelsen af dens hovedopgaver.

4. RETSGRUNDLAG

Artikel 141, stk. 3, er det specifikke grundlag for foranstaltninger, som har til formål at sikre anvendelsen af princippet om lige muligheder for og ligebehandling af mænd og kvinder i forbindelse med beskæftigelse og erhverv. Artikel 13, stk. 2, giver beføjelser til at vedtage fællesskabsforanstaltninger, som har til formål at støtte og fremme målsætningen om bekæmpelse af forskelsbehandling på grundlag af køn uden for beskæftigelsesområdet. Artikel 141, stk. 3, og artikel 13, stk. 2, udgør derfor tilsammen det korrekte retsgrundlag for dette forslag.

REDEGØRELSE FOR DE ENKELTE ARTIKLER

Artikel 1 og 2

Disse artikler beskriver principperne for oprettelse af instituttet og definerer dets mål, som er at give teknisk bistand til de europæiske institutioner, navnlig Kommissionen, og medlemsstaterne i forbindelse med bekæmpelse af forskelsbehandling på grundlag af køn og fremme af ligestilling mellem mænd og kvinder inden for alle Fællesskabets kompetenceområder. Instituttet vil også have til formål at oplyse borgerne i EU om ligestilling mellem mænd og kvinder.

Artikel 3

I denne artikel defineres de specifikke opgaver, som kan inddeles i tre hovedkategorier:

- Teknisk bistand gennem indsamling og analyse af forskningsresultater og relevante data og gennem udvikling af redskaber til integration af ligestilling i alle politikområder. Disse data bør være objektive, pålidelige og sammenlignelige på europæisk plan, og med henblik herpå udvikler instituttet specifikke kriterier. Det gennemfører om nødvendigt også undersøgelser og tilrettelægger ekspertmøder til støtte for forskningsarbejde (litra a, b, c, d og f).

- Tilrettelæggelse af aktiviteter, som har til formål at fremme erfaringsudveksling og udvikling af en dialog på europæisk plan blandt alle relevante berørte parter, herunder fællesskabsinstitutioner og medlemsstaternes institutioner, arbejdsmarkedets parter, ikke-statslige organisationer, forskningscentre osv. (litra g).

- Spredning af oplysninger med henblik på forøgelse af oplysningsindsatsen blandt de berørte parter og borgerne gennem et dokumentationscenter, publikationer, et websted osv. (litra h).

Indsamlingen og analysen af oplysninger bør også omfatte internationale organisationer og tredjelande, herunder EFTA- og kandidatlandene, med henblik på at opnå en øget forståelse for de ligestillingsspørgsmål, der rejses uden for EU, og støtte Fællesskabets indsats for at integrere ligestilling mellem mænd og kvinder i de to politikområder EU’s forbindelser med tredjelande og udviklingssamarbejde. At tilvejebringe objektive, pålidelige og sammenlignelige oplysninger om ligestilling i alle EU's medlemsstater er en betydelig udfordring, da tilgangene er forskellige. Med henblik på at opnå de bedste resultater etablerer instituttet et permanent samarbejde med de relevante forskningsinstitutioner og akademiske, statslige og ikke-statslige organisationer på nationalt plan i hver enkelt medlemsstat (litra a).

For at undgå overlapning og for at sikre den bedst mulige ressourceudnyttelse skal instituttet så vidt muligt tage hensyn til resultaterne af forskning, som allerede er gennemført af forskningsinstitutioner og organisationer for indsamling og analyse af data, og det skal arbejde tæt sammen med disse. Hvis der ikke allerede foreligger relevante oplysninger, kan instituttet gennemføre undersøgelser (litra d).

Sluttelig skal instituttet udarbejde en årsrapport om sine egne aktiviteter, som navnlig skal anvendes til en evaluering af resultaterne af instituttets arbejde på baggrund af det årlige program. Denne rapport vil blive forelagt Fællesskabets institutioner (litra e).

Artikel 4

I denne artikel defineres arbejdsmetoderne og aktivitetsområderne. Instituttets højst prioriterede aktivitetsområder skal være i tråd med Fællesskabets prioriterede områder og Kommissionens arbejdsprogram for ligestilling mellem mænd og kvinder. Dette er af afgørende betydning, da instituttets rolle er at bistå Fællesskabets institutioner og medlemsstaterne med fremme af ligestilling mellem mænd og kvinder. De oplysninger, som skal indsamles og analyseres, samt alle øvrige aktiviteter skal vedrøre alle aspekter af ligestilling mellem mænd og kvinder inden for alle fællesskabspolitikområder.

For at undgå overlapning skal instituttet tage hensyn til alt eksisterende arbejde på medlemsstatsplan, EU-plan og internationalt plan. Det skal også arbejde tæt sammen med relevante tjenestegrene i Kommissionen og indgå i et koordineret samarbejde med alle fællesskabsorganer, navnlig organer, der beskæftiger sig med relaterede politikområder. For at sikre dette samarbejde mellem de relevante agenturer vil der i nødvendigt omfang blive underskrevet aftalememoranda. Artikel 10, stk. 11, bestemmer også, at direktørerne for de relevante organer kan blive inviteret til at deltage i instituttets bestyrelsesmøder. Disse mekanismer er en almindelig praksis, som på vellykket vis er blevet udviklet mellem f.eks. Det Europæiske Institut til Forbedring af Leve- og Arbejdsvilkårene og Det Europæiske Arbejdsmiljøagentur (stk. 1-3).

Stk. 4 afspejler et af de nøgleområder, der er blevet understreget i forbindelse med evalueringerne af eksisterende fællesskabsorganer: behovet for at forsyne de endelige brugere (medlemsstaternes specialiserede institutioner, ligestillingsorganer, arbejdsmarkedets parter, ngo’er, forskningscentre og offentligheden) med oplysninger, som er brugervenlige, anvendelige og forståelige.

Sluttelig specificeres det i stk. 5 , at instituttet kan indgå aftaler om indsamling af data samt gennemførelse af undersøgelser og forskning.

Artikel 5

Denne artikel bestemmer, at instituttet skal have selvstændighed i udøvelsen af sit arbejde.

Artikel 6

Denne artikel bestemmer, at instituttet skal være en juridisk person for, at det skal kunne udføre sine opgaver og være i stand til at indgå aftaler og påtage sig forpligtelser af juridisk bindende karakter på eget ansvar. Bestemmelserne i denne artikel svarer til bestemmelserne i artikel 281 (tidligere artikel 210) og 282 (tidligere artikel 211) i EF-traktaten.

Det bestemmes dog i artikel 8, stk. 2, at instituttet kun skal have begrænsede beføjelser, hvad angår forhold, som falder ind under international ret.

Artikel 7

Denne artikel bestemmer, at Europa-Parlamentets og Rådets forordning (EF) nr. 1049/2001 finder anvendelse på alle instituttets dokumenter. Denne forordning fastlægger de principper, betingelser og begrænsninger, der af hensyn til offentlige og private interesser gælder for retten til aktindsigt i Europa-Parlamentets, Rådets og Kommissionens dokumenter, således at der sikres den videst mulige aktindsigt i dokumenter. Instituttet vil vedtage ordninger for gennemførelse af forordningen. Hvis instituttet behandler personoplysninger, vil det anvende de forordninger, der gælder på dette område, på samme måde som en fællesskabsinstitution.

Artikel 8

De organisationstyper, som instituttet skal samarbejde med for at udføre sine opgaver, er beskrevet i stk. 1.

Stk. 2 er baseret på EF-traktatens artikel 300 (tidligere artikel 228) og indeholder bestemmelser om formelle aftaler med internationale organisationer og tredjelande.

Artikel 9-12

Disse artikler indeholder bestemmelser om sammensætningen af og arbejdet i instituttets forskellige strukturer, dvs. bestyrelsen, ledelsen og personalet samt det rådgivende forum.

Organisationsstrukturen bør fremme inddragelse af instituttets forskellige interessenter, uafhængighed af pres udefra, gennemsigtighed og ansvarlighed over for de demokratiske institutioner. Det foreslås derfor, at der oprettes en bestyrelse bestående af 6 medlemmer udpeget af Rådet og 6 udpeget af Kommissionen fra de relevante tjenestegrene. Det foreslås endvidere, at der skal være i alt 3 repræsentanter fra relevante ngo’er og arbejdsmarkedets parter på europæisk plan. Disse repræsentanter, som ikke vil have stemmeret, vil blive udpeget af Kommissionen.

Instituttet vil blive ledet af en direktør, der råder over vid uafhængighed og fleksibilitet, og som er ansvarlig for tilrettelæggelsen af instituttets interne drift. Direktøren vil endvidere være ansvarlig for at forberede og gennemføre instituttets budget og arbejdsprogram og for alle personaleanliggender. For at give direktøren den nødvendige legitimitet bør vedkommende udpeges af bestyrelsen efter forslag fra Kommissionen.

Som en fællesskabsinstitution bør instituttet sikre, at dets ekspertise og ressourcer udnyttes bedst muligt under udførelsen af de pålagte opgaver, samtidig med at det overordnede krav om uafhængighed opfyldes. Derfor foreslås det, at instituttet nedsætter et rådgivende forum bestående af eksperter, hvis opgave det er at lette samarbejde og informationsudveksling mellem instituttet og de kompetente institutioner i medlemsstaterne.

For at sikre tæt samarbejde og koordinering med de øvrige fællesskabsorganer, navnlig organer, som beskæftiger sig med relaterede politikområder, bør disse organers direktører inviteres til at deltage som observatører i bestyrelsens møder som en mekanisme, der supplerer de mekanismer, som artikel 4 indeholder bestemmelser om.

Artikel 13

Denne artikel bestemmer, at de forordninger og ordninger, der gælder for tjenestemænd og øvrige ansatte i De Europæiske Fællesskaber, ligeledes finder anvendelse på instituttets personale, mens gennemførelsesbestemmelserne vil blive fastlagt af bestyrelsen efter aftale med Kommissionen.

Artikel 14 og 15

Disse artikler omhandler reglerne for udarbejdelse og gennemførelse af budgettet i overensstemmelse med Kommissionens forordning (EF, Euratom) nr. 2343/2002, som indeholder bestemmelser om rammefinansforordningen for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget[15].

Artikel 16-18

Der er her tale om standardbestemmelser for alle fællesskabsorganer vedrørende sprog- og oversættelsesordninger (artikel 16) og privilegier og immuniteter (artikel 17) samt bestemmelser om erstatningsansvar (artikel 18).

Artikel 19

Denne artikel indeholder bestemmelser om relevante tredjelandes deltagelse i instituttets aktiviteter.

Artikel 20 og 21

Disse artikler indeholder bestemmelser om ekstern evaluering, tre år efter at instituttet er begyndt sit arbejde, og den nødvendige opfølgning samt standardrevisionsbestemmelsen.

Artikel 22

Dette er en standardartikel om ombudsmandens overvågning af instituttets aktiviteter.

Artikel 23 og 24

Instituttet påbegynder sit arbejde et år efter forordningens ikrafttræden. Forordningen træder i kraft på tyvendedagen efter offentliggørelsen i Den Europæiske Unions Tidende. Forordningen er bindende og gælder umiddelbart i overensstemmelse med EF-traktatens artikel 249. Afgørelsen om instituttets hjemsted er et grundlæggende element i forordningen. De kompetente myndigheder bør træffe afgørelse om hjemstedet for instituttet så hurtigt som muligt og under alle omstændigheder senest seks måneder efter forordningens ikrafttræden.

2005/0017 (COD)

FORSLAG TIL EUROPA-PARLAMENTETS OG RÅDETS FORORDNING

om oprettelse af et europæisk institut for ligestilling mellem mænd og kvinder (EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 13, stk. 2, og artikel 141, stk. 3,

under henvisning til forslag fra Kommissionen[16],

under henvisning til udtalelse fra Det Europæiske Økonomiske og Sociale Udvalg[17],

under henvisning til udtalelse fra Regionsudvalget[18],

efter proceduren i traktatens artikel 251, og

ud fra følgende betragtninger:

(1) Ligestilling mellem mænd og kvinder er et grundlæggende princip i Den Europæiske Union. Artikel 21 og 23 i Den Europæiske Unions charter om grundlæggende rettigheder forbyder enhver forskelsbehandling på grundlag af køn og kræver, at ligestilling mellem mænd og kvinder skal sikres inden for alle områder.

(2) Artikel 2 i traktaten om oprettelse af Det Europæiske Fællesskab bestemmer, at fremme af ligestilling mellem mænd og kvinder er en af Fællesskabets væsentlige opgaver. Ligeledes bestemmer artikel 3, stk. 2, i traktaten, at Fællesskabet i alle aktiviteter skal tilstræbe at fjerne uligheder og aktivt fremme ligestilling mellem mænd og kvinder og således sikre integration af ligestillingsdimensionen i alle fællesskabspolitikker.

(3) I henhold til artikel 13 i traktaten kan Rådet træffe hensigtsmæssige foranstaltninger til at bekæmpe forskelsbehandling bl.a. på grund af køn inden for rammerne af Fællesskabets beføjelser.

(4) Princippet om lige muligheder for og ligebehandling af mænd og kvinder i forbindelse med beskæftigelse og erhverv er nedfældet i artikel 141 i EF-traktaten, og der findes allerede en omfattende mængde lovgivning om ligebehandling af mænd og kvinder, hvad angår adgang til beskæftigelse og arbejdsvilkår, herunder ligeløn.

(5) I Kommissionens første årlige rapport om ligestilling mellem mænd og kvinder, som blev forelagt på Det Europæiske Råds møde i foråret, blev det konkluderet, at der stadig er betragtelige forskelle mellem kønnene på de fleste områder, at uligheder mellem mænd og kvinder er et fænomen med mange dimensioner, der skal bekæmpes ved hjælp af en blanding af omfattende politiske foranstaltninger, og at der er brug for en øget indsats for at opfylde målene for Lissabon-strategien.

(6) På Det Europæiske Råds møde i Nice i december 2000 blev der krævet øget bevidsthed, forening af ressourcerne og udveksling af erfaring, navnlig gennem oprettelse af et institut for ligestilling mellem mænd og kvinder.

(7) I den gennemførlighedsundersøgelse, der blev gennemført for Kommissionen[19], blev det konkluderet, at et europæisk institut for ligestilling mellem mænd og kvinder uden tvivl kan spille en rolle med hensyn til at varetage nogle af de opgaver, som de eksisterende institutioner ikke varetager på nuværende tidspunkt, navnlig på områderne koordinering, centralisering og spredning af forskningsdata og -oplysninger, øget fokus på ligestilling mellem mænd og kvinder og udvikling af redskaber til forbedring af integrationen af ligestilling i alle fællesskabspolitikker.

(8) I sin beslutning af 10. marts 2004[20] opfordrede Europa-Parlamentet Kommissionen til at fremskynde indsatsen for at oprette et institut.

(9) På Rådets møde (beskæftigelse, social- og arbejdsmarkedsforhold samt sundhed og forbrugerbeskyttelse) den 1.-2. juni 2004[21] og Det Europæiske Råds møde den 17.-18. juni 2004 blev der givet udtryk for støtte til oprettelsen af et europæisk institut for ligestilling mellem mænd og kvinder, og sidstnævnte anmodede Kommissionen om at fremlægge et forslag.

(10) Indsamling, analyse og spredning af objektive, pålidelige og sammenlignelige oplysninger og data om ligestilling mellem mænd og kvinder, udvikling af hensigtsmæssige redskaber til integration af kønsaspektet i alle politikområder, fremme af dialog blandt de berørte parter og bedre oplysning af borgerne i EU er nødvendig for at sætte Fællesskabet i stand til at fremme ligestillingspolitikken effektivt, navnlig i et udvidet EU; det er derfor hensigtsmæssigt at oprette et europæisk institut for ligestilling mellem mænd og kvinder, som skal bistå Fællesskabets institutioner og medlemsstaterne ved at udføre disse opgaver.

(11) Samarbejde med de relevante myndigheder i medlemsstaterne er af afgørende betydning for at fremme indsamling af sammenlignelige og pålidelige data på europæisk plan; der er brug for oplysninger om ligestilling mellem mænd og kvinder på alle niveauer i Fællesskabet, på lokalt, regionalt og nationalt plan samt på fællesskabsplan, og derfor vil adgangen til sådanne oplysninger være nyttig for myndighederne i medlemsstaterne, når de inden for deres egne kompetenceområder udarbejder og gennemfører politikker og foranstaltninger på lokalt, regionalt og nationalt plan.

(12) Instituttet skal tage størst muligt hensyn til alle fællesskabsprogrammer og –organer for at undgå overlapning, navnlig i samarbejdet med Det Europæiske Institut til Forbedring af Leve- og Arbejdsvilkårene[22], Det Europæiske Arbejdsmiljøagentur[23], Det Europæiske Center for Udvikling af Erhvervsuddannelse[24]og et eventuelt fremtidigt agentur for grundlæggende rettigheder[25].

(13) I overensstemmelse med artikel 3 i traktaten er det hensigtsmæssigt at fastsætte bestemmelser for fremme af ligelig deltagelse af mænd og kvinder i forbindelse med sammensætningen af bestyrelsen.

(14) Instituttet skal have den størst mulige uafhængighed ved udførelsen af sine opgaver.

(15) Instituttet skal være underlagt den relevante fællesskabslovgivning vedrørende offentlighedens adgang til dokumenter som fastsat i Europa-Parlamentets og Rådets forordning (EF) nr. 1049/2001[26] og vedrørende behandling af personoplysninger som fastsat i Europa-Parlamentets og Rådets forordning (EF) nr. 45/2001[27].

(16) Kommissionens forordning (EF, Euratom) nr. 2343/2002 af 23. december 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget[28], finder anvendelse på det europæiske institut for ligestilling mellem mænd og kvinder.

(17) Hvad angår instituttets ansvar i kontraktforhold, som er underlagt den lovgivning, der finder anvendelse på kontrakter indgået af instituttet, bør Domstolen have kompetence til at træffe afgørelse i henhold til enhver voldgiftsbestemmelse, som indgår i en af instituttet indgået kontrakt. Domstolen bør også have kompetence i tvister vedrørende skadeserstatning opstået i forbindelse med instituttets ansvar uden for kontraktforhold.

(18) Der bør gennemføres en ekstern evaluering for at vurdere instituttets betydning, det eventuelle behov for at ændre eller udvide dets ansvarsområde samt tidsplanen for yderligere evalueringer.

(19) I henhold til subsidiaritets- og proportionalitetsprincippet, der er nedfældet i EF-traktatens artikel 5, kan målsætningen med denne forordning, nemlig tilvejebringelse af sammenlignelige og pålidelige oplysninger og data på europæiske plan med henblik på at bistå Fællesskabets institutioner og medlemsstaterne med fremme af traktatens målsætning om fjernelse af uligheder og fremme af ligestilling mellem kvinder og mænd, ikke i tilstrækkelig grad opfyldes af medlemsstaterne og kan derfor, på grund af den påtænkte handlings omfang eller virkninger, bedre gennemføres på fællesskabsplan. Denne forordning går ikke ud over, hvad der er nødvendigt for at nå disse mål.

(20) Artikel 141, stk. 3, er det specifikke retsgrundlag for foranstaltninger, som har til formål at sikre anvendelsen af princippet om lige muligheder for og ligebehandling af mænd og kvinder i forbindelse med beskæftigelse og erhverv. Artikel 13, stk. 2, tillader vedtagelse af fællesskabsforanstaltninger, som har til formål at støtte og fremme målsætningen om bekæmpelse af forskelsbehandling på grundlag af køn uden for beskæftigelsesområdet. Artikel 141, stk. 3, og artikel 13, stk. 2, udgør derfor tilsammen det korrekte retsgrundlag for dette forslag -

UDSTEDT FØLGENDE FORORDNING:

Artikel 1

Der oprettes et Institut for Ligestilling mellem Mænd og Kvinder (herefter benævnt instituttet).

Artikel 2

Formål

Instituttets overordnede formål er at bistå Fællesskabets institutioner, navnlig Kommissionen, og medlemsstaternes myndigheder i forbindelse med bekæmpelse af forskelsbehandling på grundlag af køn og fremme af ligestilling mellem mænd og kvinder og at øge bevidstheden om sådanne emner blandt borgerne i EU.

Artikel 3

Opgaver

1. Med henblik på at nå de i artikel 2 opstillede mål skal instituttet:

a) indsamle, registrere, analysere og sprede relevante objektive, pålidelige og sammenlignelige oplysninger vedrørende ligestilling mellem mænd og kvinder, herunder resultaterne af forskning indsendt af medlemsstater, Fællesskabets institutioner, forskningscentre, nationale ligestillingsorganer, ikke-statslige organisationer, relevante tredjelande og internationale organisationer

b) udvikle metoder til forbedring af sammenligneligheden, objektiviteten og pålideligheden af data på europæisk plan gennem fastlæggelse af kriterier, der vil forbedre oplysningernes ensartethed

c) udvikle, analysere og evaluere metodiske redskaber for at støtte integrationen af ligestilling mellem mænd og kvinder i alle fællesskabspolitikker

d) gennemføre undersøgelser af situationen i Europa, hvad angår ligestilling mellem kønnene

e) offentliggøre en årlig rapport om instituttets egne aktiviteter

f) tilrettelægge ekspertmøder for at støtte forskningsarbejde

g) tilrettelægge konferencer, kampagner, rundbordssamtaler, seminarer og møder med de relevante berørte parter på europæisk plan

h) tilvejebringe dokumentationskilder og gøre dem tilgængelige for offentligheden.

Artikel 4

Aktivitetsområder og arbejdsmetoder

1. Instituttet udfører sine opgaver inden for rammerne af Fællesskabets kompetence og på grundlag af de mål og prioriterede områder, der er fastsat i dets årlige arbejdsprogram, og de budgetmidler, der er til rådighed.

2. Instituttets arbejdsprogram skal være i tråd med Fællesskabets prioriterede områder og Kommissionens arbejdsprogram, herunder dens statistiske arbejde og forskningsarbejde.

3. For at undgå overlapning og for at sikre den bedst mulige ressourceudnyttelse skal instituttet under udøvelsen af sine aktiviteter tage hensyn til eksisterende oplysninger, uanset kilden, og navnlig de aktiviteter, der allerede udføres af Fællesskabets institutioner og andre institutioner, organer og kompetente nationale og internationale institutioner, og arbejde tæt sammen med de kompetente tjenestegrene under Kommissionen. Instituttet sikrer, hvor det er relevant, en passende koordinering med alle relevante fællesskabsagenturer og –organer, og der oprettes i den forbindelse aftalememoranda.

4. Instituttet sikrer, at de oplysninger, der spredes, er forståelige for de endelige brugere.

5. Instituttet kan indgå kontrakter, navnlig om underleverancer, med andre organisationer for at få udført de opgaver, som det måtte overdrage dem.

Artikel 5

Instituttets uafhængighed

Instituttet udøver sine aktiviteter uafhængigt af nationale myndigheder og civilsamfundet og er uafhængigt i forhold til Fællesskabets institutioner.

Artikel 6

Retlig status

Instituttet har status som juridisk person. Det har i hver medlemsstat den mest vidtgående rets- og handleevne, som vedkommende stats lovgivning tillægger juridiske personer. Det kan i særdeleshed erhverve og afhænde løsøre og fast ejendom og optræde som part i retssager.

Artikel 7

Aktindsigt

1. Europa-Parlamentets og Rådets forordning (EF) nr. 1049/2001 finder anvendelse på instituttets dokumenter.

2. Bestyrelsen vedtager ordninger for gennemførelse af forordning (EF) nr. 1049/2001 senest seks måneder efter instituttets oprettelse.

3. Beslutninger truffet af instituttet efter artikel 8 i forordning (EF) nr. 1049/2001 kan påklages til ombudsmanden eller indbringes for Domstolen efter bestemmelserne i traktaten, henholdsvis artikel 195 og artikel 230.

4. Personoplysninger behandles eller videregives ikke med undtagelse af tilfælde, hvor gennemførelsen af centrets kommissorium gør det strengt nødvendigt. I sådanne tilfælde finder Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger anvendelse.

Artikel 8

Samarbejde med organisationer på nationalt og europæisk plan samt internationale organisationer og tredjelande

1. Med henblik på udførelsen af sine opgaver samarbejder instituttet med organisationer i medlemsstaterne som f.eks. ligestillingsorganer, forskningscentre, ikke-statslige organisationer, arbejdsmarkedets parter samt relevante organisationer på europæisk eller internationalt plan og tredjelande.

2. Såfremt aftaler med internationale organisationer eller med tredjelande viser sig nødvendige for, at instituttet kan udføre sine opgaver effektivt, indgår Fællesskabet i overensstemmelse med proceduren i traktatens artikel 300 sådanne aftaler på instituttets vegne. Denne bestemmelse er ikke til hinder for ad hoc-samarbejde med sådanne organisationer eller tredjelande.

Artikel 9

Instituttets organer

Instituttet omfatter:

a) en bestyrelse

b) en direktør og dennes personale

c) et rådgivende forum.

Artikel 10

Bestyrelsen

1. Bestyrelsen består af seks medlemmer, der udpeges af Rådet, seks medlemmer, der udpeges af Kommissionen, samt tre repræsentanter, som udpeges af Kommissionen, som ikke har stemmeret, og som hver især repræsenterer en af følgende grupper:

a) relevante ikke-statslige organisationer på fællesskabsplan, som har en legitim interesse i at bidrage til bekæmpelse af forskelsbehandling på grundlag af køn og fremme af ligestilling mellem mænd og kvinder

b) arbejdsgiverorganisationer på fællesskabsplan og

c) arbejdstagerorganisationer på fællesskabsplan.

2. Bestyrelsen bør udpeges således, at der sikres det højest mulige kompetenceniveau og en bred vifte af relevant ekspertise inden for ligestilling mellem mænd og kvinder.

Kommissionen og Rådet tilstræber at opnå ligelig repræsentation af mænd og kvinder i bestyrelsen.

Suppleanter, der repræsenterer medlemmet i tilfælde af dennes fravær, udpeges efter samme procedure.

Mandatperioden er fem år og kan fornyes én gang.

Rådet offentliggør listen over bestyrelsesmedlemmer i Den Europæiske Unions Tidende og på instituttets websted.

3. Bestyrelsen vælger blandt sine medlemmer en formand og en næstformand med en mandatperiode på et år, som kan fornyes.

4. Hvert medlem af bestyrelsen eller, ved medlemmets fravær, suppleanten har én stemme.

5. Bestyrelsen træffer de beslutninger, der er nødvendige for instituttets virksomhed. Den skal blandt andet:

a) på grundlag af et udkast udarbejdet af direktøren, jf. artikel 11, og efter høring af Kommissionen vedtage instituttets årlige og treårige arbejdsprogram på grundlag af budgettet og de midler, der er til rådighed; programmet kan om nødvendigt justeres i løbet af året; det første årlige arbejdsprogram skal vedtages senest ni måneder efter udpegelse af direktøren

b) godkende den årlige rapport, der er omhandlet i artikel 3, litra e), idet navnlig de opnåede resultater sammenlignes med målene i det årlige arbejdsprogram; denne rapport sendes senest den 15. juni til Europa-Parlamentet, Rådet, Kommissionen, Revisionsretten, Det Europæiske Økonomiske og Sociale Udvalg og Regionsudvalget

c) have disciplinær myndighed over direktøren og udnævne og afskedige ham i overensstemmelse med artikel 11

d) vedtage instituttets budgetforslag og endelige årsbudget.

6. Bestyrelsen vedtager instituttets forretningsorden på grundlag af et forslag udarbejdet af direktøren efter høring af Kommissionen.

7. Bestyrelsens beslutninger træffes med absolut flertal blandt de afgivne stemmer. Formandens stemme er udslagsgivende i tilfælde af stemmelighed.

8. Bestyrelsen vedtager instituttets forretningsorden på grundlag af et forslag udarbejdet af direktøren efter høring af Kommissionen.

9. Formanden indkalder bestyrelsen til møde mindst to gange om året. Formanden indkalder til yderligere møder på eget initiativ eller efter anmodning fra mindst en tredjedel af medlemmerne af bestyrelsen.

10. Instituttet forelægger hvert år budgetmyndigheden alle relevante oplysninger om resultaterne af evalueringsprocedurerne.

11. Direktørerne for Det Europæiske Institut til Forbedring af Leve- og Arbejdsvilkårene, Det Europæiske Arbejdsmiljøagentur, Det Europæiske Center for Udvikling af Erhvervsuddannelse og agenturet for grundlæggende rettigheder, hvis et sådant oprettes, kan, hvor det er hensigtsmæssigt, inviteres til at deltage i bestyrelsens møder som observatører.

Artikel 11

Direktøren

1. Instituttet ledes af en direktør udpeget af bestyrelsen efter forslag fra Kommissionen. Inden udnævnelsen kan den ansøger, bestyrelsen vælger, indkaldes til høring i Europa-Parlamentets kompetente udvalg for at afgive en erklæring og besvare spørgsmål fra udvalgsmedlemmerne.

2. Direktørens mandat er fem år. Efter forslag fra Kommissionen og efter evaluering kan mandatet forlænges en gang med højst fem år. I forbindelse med evalueringen skal Kommissionen navnlig vurdere:

- de resultater, der er opnået i den første mandatperiode, og måden, hvorpå de er opnået

- instituttets opgaver og behov de kommende år.

3. Under bestyrelsens tilsyn er direktøren ansvarlig for:

a) gennemførelse af de i artikel 3 omhandlede opgaver

b) udarbejdelse og gennemførelse af instituttets treårige og årlige arbejdsprogrammer

c) forberedelse af bestyrelsens møder

d) udarbejdelse og offentliggørelse af den årlige rapport, der er omhandlet i artikel 3, litra e)

e) alle personaleanliggender, herunder navnlig udøvelse af de beføjelser, som artikel 13, stk. 3, indeholder bestemmelser om

f) instituttets daglige ledelse

g) gennemførelse af effektive overvågnings- og evalueringsprocedurer vedrørende instituttets resultater set i forhold til målene ved anvendelse af fagligt anerkendte standarder. Direktøren aflægger årligt beretning over for bestyrelsen om resultaterne af denne overvågning.

4. Direktøren er, for så vidt angår forvaltningen af sine opgaver, ansvarlig over for bestyrelsen, og deltager i dens møder uden stemmeret.

5. Direktøren er instituttets repræsentant i retlig henseende.

Artikel 12

Det rådgivende forum

1. Det rådgivende forum skal bestå af medlemmer fra kompetente organer, som har specialiseret sig i spørgsmål vedrørende ligestilling mellem mænd og kvinder, idet hver enkelt medlemsstat skal udpege én repræsentant, og Kommissionen skal udpege tre medlemmer uden stemmeret, som repræsenterer berørte parter på europæisk plan som f.eks. ikke-statslige organisationer med en legitim interesse i bekæmpelse af forskelsbehandling på grund af køn og fremme af ligestilling mellem mænd og kvinder samt repræsentanter for arbejdsgiver- og arbejdstagerorganisationer på fællesskabsplan. Repræsentanterne kan erstattes med suppleanter, som udpeges samtidig.

2. Medlemmerne af det rådgivende forum kan ikke være medlem af bestyrelsen.

3. Det rådgivende forum bistår direktøren med at sikre kompetence og uafhængighed i forbindelse med instituttets aktiviteter.

4. Det rådgivende forum opretter en mekanisme til udveksling af oplysninger vedrørende ligestilling mellem mænd og kvinder og samling af viden. Det sikrer tæt samarbejde mellem instituttet og kompetente myndigheder i medlemsstaterne.

5. Det rådgivende forum har direktøren som formand eller, i dennes fravær, en stedfortræder fra instituttet. Det mødes regelmæssigt efter indkaldelse fra direktøren eller efter anmodning fra mindst en tredjedel af dets medlemmer, dog mindst to gange om året. Procedurer for instituttets virksomhed fastsættes i instituttets forretningsorden og offentliggøres.

6. Repræsentanter fra Kommissionens tjenestegrene deltager i det rådgivende forums arbejde.

7. Instituttet yder det rådgivende forum den nødvendige tekniske og logistiske bistand og varetager sekretariatsfunktionen i forbindelse med møderne.

8. Direktøren kan indbyde eksperter eller repræsentanter for relevante økonomiske sektorer, arbejdsgivere, fagforeninger, faglige eller videnskabelige organer eller ikke-statslige organisationer med anerkendt ekspertise af relevans for instituttets arbejde til at samarbejde om bestemte opgaver og til at deltage i de relevante aktiviteter i det rådgivende forum.

Artikel 13

Personale

1. Vedtægten for tjenestemænd ved De Europæiske Fællesskaber og ansættelsesvilkårene for de øvrige ansatte ved De Europæiske Fællesskaber og de regler, som De Europæiske Fællesskabers institutioner sammen har vedtaget om anvendelsen af denne vedtægt og disse ansættelsesvilkår, finder anvendelse på instituttets personale.

2. Bestyrelsen vedtager efter aftale med Kommissionen de nødvendige gennemførelsesbestemmelser under iagttagelse af artikel 110 i vedtægten for tjenestemænd ved De Europæiske Fællesskaber og ansættelsesvilkårene for de øvrige ansatte ved De Europæiske Fællesskaber. Bestyrelsen kan vedtage bestemmelser, der gør det muligt at ansætte nationale eksperter, som medlemsstaterne udsender til instituttet.

3. Over for sit personale udøver instituttet de beføjelser, der tilkommer ansættelsesmyndigheden.

Artikel 14

Opstilling af budget

1. Alle instituttets indtægter og udgifter skal anslås for hvert regnskabsår, der er sammenfaldende med kalenderåret, og opføres på instituttets driftsbudget.

2. Indtægterne og udgifterne på instituttets budget skal balancere.

3. Instituttets indtægter omfatter ud over andre indtægter:

a) et tilskud fra Fællesskabet, der opføres på Den Europæiske Unions almindelige budget (sektion "Kommissionen")

b) betaling for udførte tjenesteydelser

c) eventuelle finansielle bidrag fra de i artikel 8 omhandlede organisationer eller tredjelande

d) eventuelle frivillige bidrag fra medlemsstaterne.

4. Instituttets udgifter omfatter bl.a. vederlag til personale, administrations- og infrastrukturudgifter samt driftsudgifter.

5. Bestyrelsen udarbejder hvert år på grundlag af et udkast fra direktøren et overslag over instituttets indtægter og udgifter for det kommende regnskabsår. Bestyrelsen sender senest den 31. marts overslaget, som skal omfatte en foreløbig stillingsfortegnelse, til Kommissionen.

6. Kommissionen sender overslaget til Europa-Parlamentet og Rådet (i det følgende benævnt ”budgetmyndigheden”) sammen med det foreløbige forslag til Den Europæiske Unions budget.

7. På grundlag af overslaget opfører Kommissionen de beløb, som den anser for nødvendige på baggrund af stillingsfortegnelsen, og det tilskud, der ydes over det almindelige budget i det foreløbige forslag til Den Europæiske Unions almindelige budget, som forelægges for budgetmyndigheden i overensstemmelse med traktatens artikel 272.

8. Budgetmyndigheden fastsætter de bevillinger, der er til rådighed i form af tilskud til instituttet. Budgetmyndigheden vedtager instituttets stillingsfortegnelse.

9. Bestyrelsen vedtager instituttets budget. Det bliver endeligt, når Den Europæiske Unions almindelige budget er endeligt vedtaget. Om nødvendigt tilpasses det i overensstemmelse hermed.

10. Bestyrelsen underretter snarest muligt budgetmyndigheden om eventuelle projekter, som den har til hensigt at gennemføre, og som kan få væsentlige finansielle følger for finansieringen af instituttets budget, navnlig projekter, som vedrører fast ejendom, såsom leje eller køb af bygninger. Den underretter Kommissionen herom.

Når en af budgetmyndighedens parter har meddelt, at den agter at fremsætte en udtalelse, sender den bestyrelsen denne inden for en frist på seks uger regnet fra underretningen om projektet.

Artikel 15

Gennemførelse af budgettet

1. Direktøren gennemfører instituttets budget.

2. Instituttets regnskabsfører sender senest den 1. marts efter det afsluttede regnskabsår det foreløbige regnskab ledsaget af en beretning om budgetforvaltningen og den økonomiske forvaltning i regnskabsåret til Kommissionens regnskabsfører. Kommissionens regnskabsfører konsoliderer de foreløbige årsregnskaber for institutionerne og de decentraliserede organer i overensstemmelse med artikel 128 i den almindelige finansforordning.

3. Senest den 31. marts efter det afsluttede regnskabsår sender Kommissionens regnskabsfører instituttets foreløbige årsregnskab ledsaget af beretningen om budgetforvaltningen og den økonomiske forvaltning i regnskabsåret til Revisionsretten. Beretningen om budgetforvaltningen og den økonomiske forvaltning sendes tillige til Europa-Parlamentet og Rådet.

4. Ved modtagelsen af Revisionsrettens bemærkninger om instituttets foreløbige årsregnskab, opstiller direktøren, i medfør af bestemmelserne i artikel 129 i den almindelige finansforordning, på eget ansvar instituttets endelige årsregnskab og sender det til bestyrelsen med henblik på udtalelse.

5. Bestyrelsen afgiver udtalelse om instituttets endelige årsregnskab.

6. Direktøren sender senest den 1. juli efter det afsluttede regnskabsår det endelige årsregnskab ledsaget af bestyrelsens udtalelse til Europa-Parlamentet, Rådet, Kommissionen og Revisionsretten.

7. Det endelige årsregnskab offentliggøres.

8. Direktøren sender senest den 30. september Revisionsretten et svar på dennes bemærkninger. Dette svar sendes ligeledes til bestyrelsen.

9. Hvis Europa-Parlamentet anmoder om det, forelægger direktøren det alle de oplysninger, der er nødvendige for, at dechargeproceduren vedrørende det pågældende regnskabsår kan forløbe tilfredsstillende, jf. finansforordningens artikel 146, stk. 3.

10. Efter henstilling fra Rådet, der træffer afgørelse med kvalificeret flertal, meddeler Europa-Parlamentet inden den 30. april i år N + 2 direktøren decharge for gennemførelsen af budgettet for regnskabsåret N.

11. Instituttets finansielle bestemmelser vedtages af bestyrelsen efter høring af Kommissionen. De må kun afvige fra Kommissionens forordning (EF, Euratom) nr. 2343/2002 af 23. december 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget, såfremt dette er nødvendigt som følge af instituttets særlige behov, og kun hvis Kommissionen på forhånd giver sit samtykke.

Artikel 16

Sprog

1. Bestemmelserne i forordning nr. 1 af 15. april 1958 om den ordning, der skal gælde for Det Europæiske Økonomiske Fællesskab på det sproglige område[29], finder anvendelse på instituttet.

2. Det for agenturets virksomhed nødvendige oversættelsesarbejde udføres i princippet af Oversættelsescentret for Den Europæiske Unions Organer[30].

Artikel 17

Privilegier og immuniteter

Protokollen vedrørende De Europæiske Fællesskabers privilegier og immuniteter gælder for instituttet.

Artikel 18

Erstatningsansvar

1. Instituttets ansvar i kontraktforhold bestemmes efter den lovgivning, der finder anvendelse på den pågældende kontrakt.

De Europæiske Fællesskabers Domstol har kompetence til at træffe afgørelse i henhold til voldgiftsbestemmelser i de af instituttet indgåede aftaler.

2. For så vidt angår ansvar uden for kontraktforhold skal instituttet i overensstemmelse med de almindelige retsgrundsætninger, der er fælles for medlemsstaternes retssystemer, erstatte skader forvoldt af instituttet eller af dets ansatte under udøvelsen af deres hverv.

Domstolen har kompetence til at afgøre enhver tvist vedrørende erstatning for sådanne skader.

Artikel 19

Tredjelandes deltagelse

1. Lande, som har indgået aftaler med Det Europæiske Fællesskab, der indebærer, at de har indført og anvender fællesskabsretten på de områder, der omfattes af denne forordning, kan deltage i instituttets arbejde.

2. I de relevante bestemmelser i sådanne aftaler fastsættes de nærmere bestemmelser om bl.a. karakteren, omfanget og udformningen af disse landes deltagelse i instituttets arbejde, herunder bestemmelser om deltagelse i initiativer, der iværksættes af instituttet, samt med hensyn til finansielle bidrag og personale. Hvad angår personaleanliggender, skal disse aftaler under alle omstændigheder være i overensstemmelse med vedtægten for tjenestemænd ved De Europæiske Fællesskaber og ansættelsesvilkårene for de øvrige ansatte ved De Europæiske Fællesskaber.

Artikel 20

Evaluering

1. Senest 3 år efter nærværende forordnings ikrafttræden lader centret foretage en uafhængig ekstern evaluering af sine resultater på grundlag af retningslinjer, der fastlægges af bestyrelsen efter aftale med Kommissionen. Evalueringen omfatter instituttets indvirkning på fremme af ligestilling mellem mænd og kvinder og en analyse af synergivirkningerne. Den dækker navnlig det eventuelle behov for at ændre eller udvide instituttets opgaver, herunder de finansielle følger af en eventuel udvidelse af opgaverne. I evalueringen tages der hensyn til de berørte parters synspunkter, både på fællesskabsplan og på nationalt plan.

2. Bestyrelsen træffer efter aftale med Kommissionen afgørelse om tidspunktet for fremtidige evalueringer under hensyntagen til den evaluering, der er nævnt i foregående stykke.

Artikel 21

Revisionsklausul

Bestyrelsen gennemgår de konklusioner af evalueringen, som er nævnt i foregående artikel, og retter i givet fald henstillinger til Kommissionen om ændringer i instituttet, dets arbejdsgange og dets kommissorium. Kommissionen sender evalueringsrapporten og henstillingerne til Europa-Parlamentet, Rådet, Det Europæiske Økonomiske og Sociale Udvalg og Regionsudvalget og offentliggør dem. Efter at have gennemgået evalueringsrapporten og henstillingerne kan Kommissionen forelægge de forslag til ændringer af denne forordning, som den finder nødvendige.

Artikel 22

Administrativ kontrol

Instituttets virke er underlagt ombudsmandens tilsyn i overensstemmelse med traktatens artikel 195.

Artikel 23

Påbegyndelse af instituttets virksomhed

Instituttet skal være operationelt senest 12 måneder efter nærværende forordnings ikrafttræden.

Artikel 24

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .............................

På Europa–Parlamentets vegne På Rådets vegne

Formand Formand

LEGISLATIVE FINANCIAL STATEMENT

1. NAME OF THE PROPOSAL : Proposal for a Council Regulation establishing a European Institute for Gender Equality

2. ABM / ABB FRAMEWORK

POLICY AREA(S) CONCERNED AND ASSOCIATED ACTIVITY/ACTIVITIES:

- Police area: 04 Employment and Social Affairs

- Activity: 04 05 Equal Opportunities for Women and Men

3. BUDGET LINES

3.1. From 2007 and onwards a new budget heading with two budget lines will be created:

- 04 05 04 01 : European Institute for gender equality - Subsidy to titles 1 & 2

- 04 05 04 02 : European Institute for gender equality – Subsidy to title 3

3.2. Duration of the action and of the financial impact: 1 January 2007 – 31 December 2013

From 2007 onwards the allocation of appropriations will depend on the new financial perspectives 2007-2013. The annual amounts retained for this period are purely indicative.

3.3. Budgetary characteristics ( add rows if necessary ):

Budget line | Type of expenditure | New | EFTA contribution | Contributions from applicant countries | Heading in financial perspective |

Non-comp | Diff[31] | NO | YES/NO (open, decision of the Management Board) | YES/NO (open, decision of the Management Board) | No [1A] |

4 . SUMMARY OF RESOURCES

4.1. Financial Resources

4.1.1. Summary of commitment appropriations (CA) and payment appropriations (PA)

EUR million (to 3 decimal places)

TOTAL PA including cost of Human Resources | b+c+d+e | 4,862 | 6,69 | 7,468 | 7,83 | 8,248 | 8,548 | 8,58 | 52,5 |

Co-financing details

If the proposal involves co-financing by Member States, or other bodies (please specify which), an estimate of the level of this co-financing should be indicated in the table below (additional lines may be added if different bodies are foreseen for the provision of the co-financing):

EUR million (to 3 decimal places)

Agents | 810 000 | 108 000 x 10 |

Total | 810 000 |

- The amounts represent a total expenditure over 12 months for an average on 10/15 permanent posts because of the difficulty of recruiting in the first year.

Year 2008

Type of human resources | Amount in euro | Method of calculation |

Agents | 1 925 000 | 110 000 x 17,5 |

Total | 1 925 000 |

The amounts represent a total expenditure over 12 months for an average of 17,5/20 permanent posts because of the difficulty of recruiting five persons during the year.

Total subsidy of the Institute's administrative expenditure for the first three years.

The subsidy of administrative expenditure will be covered by an operational heading of the Community budget (4 05 04 01)

Million EUR | Year 2007 | Year 2008 | Year 2009 | Total Years 2007-2009 |

Human resources | 15 | 20 | 23 | 23 |

Calculation basis | 10 | 17,5 | 23 | 23 |

Annual cost of human resources | 1 080 000 | 1 925 000 | 2 576 000 | 5 311 000 |

Other administrative expenditure Missions Management Board and Advisory Forum meetings Interpreting/Translation Other administrative expenditure | 200 000 300 000 650 000 80 000 | 150 000 300 000 500 000 50 000 | 150 000 300 000 500 000 49 000 | 500 000 900 000 1 650 000 179 000 |

Total other administrative expenditure | 1 230 000 | 1 000 000 | 999 000 | 3 229 000 |

Total | 2 310 000 | 9 925 000 | 3 575 000 | 8 810 000 |

TABLE: Estimate of human resources - Breakdown by areas of activity and category

ACTIVITIES | A | B | C | D |

(a) Administration |

Management (this item includes the Director). | 3 | 1 |

Human and financial resources | 1 | 1 |

Information/IT | 0,5 | 1 |

Legal tasks | 0,5 |

TOTAL (a) | 5 | 1 | 2 |

(b) Operational tasks: |

Objective 1 | 1 | 1 | 1 |

Objective 2 | 0,5 | 1 | 0,25 |

Objective 3 | 0,25 | 1 | 0,25 |

Objective 4 | 0,25 | 0,25 |

Objective 5 | 0,25 |

TOTAL (b) | 2 | 3 | 2 |

TOTAL (a) + (b) | 7 | 4 | 4 |

Description of tasks:

- Collect information and data on gender equality situation, policies and practices within the European Union through administrations, NGOs, experts ;.carry out surveys, when necessary;

- Record this information eventually in a common database;

- Analyse the information gathered directly or by experts, publish and disseminate results of such analysis,

- Develop methods to improve the comparability, objectivity and reliability of data on gender equality at Community level; develop analyse and evaluate relevant methodological tools; develop common standards for the establishment and collection of those data,

- Prepare and organise meetings of experts on legal, economical and social aspects of gender equality;

- Organise conferences, round tables and meetings at European level on topics directly relevant for gender equality;

- Organise campaigns for gender equality promotion in the European medias;

- Edit, publish and distribute results of studies and other information (annual report, magazine, posters, videos, CD ROM, etc.) and organise a public library on gender equality research;

- Edit publish and distribute reports and conclusions based on the results of the studies and meetings organised,

- Set and coordinate on internet an information network on issues related to equality between women and men: the Institute shall establish permanent co-operation with the relevant academic, research, governmental and non- governmental organisations at national level in each Member State;

- Disseminate best practices and the results of concrete cooperation, be it through the organization of conferences and seminars, the publication of booklets or other information materials and/ or the use of electronic means of communication;

- Develop training material on gender equality aspects for Member states administrations and organisations involved in gender equality policies or wishing to develop actions in this field,

- Launch call for tenders and proposals for the relevant actions, manage contracts and grant agreements, proceed to commitments and payments, evaluate results and outputs,

- Organise meetings of the Management Board and the Advisory Forum.

8.1. Objectives of the proposal in terms of their financial cost

Commitment appropriations in EUR million (to 3 decimal places)

8.2.2. Description of tasks deriving from the action

8.2.3. Sources of human resources (statutory)

(When more than one source is stated, please indicate the number of posts originating from each of the sources)

( Posts currently allocated to the management of the programme to be replaced or extended

( Posts pre-allocated within the APS/PDB exercise for year n

( Posts to be requested in the next APS/PDB procedure

( Posts to be redeployed using existing resources within the managing service (internal redeployment)

( Posts required for year n although not foreseen in the APS/PDB exercise of the year in question

8.2.4. Other Administrative expenditure included in reference amount (XX 01 04/05 – Expenditure on administrative management)

EUR million (to 3 decimal places)

Budget line (number and heading) | Year n | Year n+1 | Year n+2 | Year n+3 | Year n+4 | Year n+5 and later | TOTAL |

Other technical and administrative assistance |

- intra muros |

- extra muros |

Total Technical and administrative assistance |

8.2.5. Financial cost of human resources and associated costs not included in the reference amount

EUR million (to 3 decimal places)

Type of human resources | Year n | Year n+1 | Year n+2 | Year n+3 | Year n+4 | Year n+5 and later |

Officials and temporary staff (04 05 01) | 0.162 (1.5 x 0,108) | 0.165 (1.5 x 110) | 0.168 (1.5 x 0,112) | 0.230 (2 x 0,115) | 0.234 (2 x 0,117) | 0.238 (2 x 0,119)2 |

Staff financed by Art XX 01 02 (auxiliary, END, contract staff, etc.) (specify budget line) |

Total cost of Human Resources and associated costs (NOT in reference amount) | 0.162 | 0.165 | 0.168 | 0.23 | 0.234 | 0.238 |

This is the cost of the staff devoted to evaluation, control and coordination of the Institute within the Commission.

Calculation – Officials and Temporary agents Reference should be made to Point 8.2.1, if applicable Persons/year for control, budget drafting and funding and coordination between the Commission and the Agency. |

Calculation – Staff financed under art. XX 01 02 Reference should be made to Point 8.2.1, if applicable |

8.2.6 Other administrative expenditure not included in reference amount

EUR million (to 3 decimal places)

XX 01 02 11 02 – Meetings & Conferences |

.57XX 01 02 11 03 – Committees[50] |

XX 01 02 11 04 – Studies & consultations |

XX 01 02 11 05 - Information systems |

2 Total Other Management Expenditure (XX 01 02 11) |

3 Other expenditure of an administrative nature (specify including reference to budget line) |

Total Administrative expenditure, other than human resources and associated costs (NOT included in reference amount) | 0,2 | 0,1 | 0,1 | 0,1 | 0,11 | 0,11 | 0,72 |

Calculation – Other administrative expenditure not included in reference amount |

The needs for human and administrative resources shall be covered within the allocation granted to the managing DG in the framework of the annual allocation procedure.

[1] Vedtaget i Nice i december 2000.

[2] Europa-Kommissionens gennemførlighedsundersøgelse vedrørende et europæisk institut for ligestilling mellem mænd og kvinder (gennemført af PLS Rambøll Management, DK, 2002).

[3] Det Europæiske Råds møde i Bruxelles (beskæftigelse, social- og arbejdsmarkedspolitik samt sundhed og forbrugerbeskyttelse).

[4] Rådet for Den Europæiske Union, pressemeddelelse 9507/04, s. 11.

[5] På Det Europæiske Råds møde i Lissabon i 2000 blev det fastsat som mål, at EU skal opnå en erhvervsfrekvens for kvinder på mindst 60 % og en samlet erhvervsfrekvens på 70 % inden udgangen af 2010.

[6] Det Europæiske Råd, 17.-18. juni 2004, formandskabets konklusioner, pkt. 43, s. 9.

[7] Europa-Parlamentets beslutning P5-TA (2002)0372 af 4.7.2002, P5-TA (2002) 0606 af 17.12.2004, P5-TA (2004) 0023 af 14.1.2004 og P5-TA (2004) 0167 af 10.3.2004.

[8] "Role of a future European Institute", en undersøgelse gennemført for Europa-Parlamentet, endelig rapport, 15.6.2004.

[9] Forhåndsevalueringen vedrørende forslaget er vedlagt som bilag.

[10] Kommissionens meddelelse om aktiviteterne under Det Europæiske Observatorium for Racisme og Fremmedhad - KOM(2003) 483 af 5.8.2003; Kommissionens meddelelse om evalueringen af Det Europæiske Arbejdsmiljøagentur - KOM(2004) 50 af 23.4.2004; "Meta-evaluation on the Community Agency System", endelig rapport - dokument fra Kommissionens tjenestegrene, GD Budget, 15.9.2003.

[11] Fjerde internationale kvindekonference, Beijing, 4.-15.9.1995.

[12] Der er blevet vedtaget 9 direktiver med senere ændringer/udvidelser inden for området lige behandling af mænd og kvinder: direktiv 75/117/EØF om gennemførelse af princippet om lige løn til mænd og kvinder, direktiv 76/207/EØF om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår, ændret ved direktiv 2002/73/EF, direktiv 79/7/EØF om gradvis gennemførelse af princippet om ligebehandling af mænd og kvinder med hensyn til social sikring, direktiv 86/378/EØF om ligebehandling af mænd og kvinder i de erhvervstilknyttede sociale sikringsordninger, ændret ved direktiv 96/97/EF, direktiv 97/80/EF om bevisbyrden i forbindelse med forskelsbehandling på grundlag af køn, udvidet ved direktiv 98/52/EF, direktiv 92/85/EØF om forbedring af sikkerheden og sundheden under arbejdet for arbejdstagere, som er gravide, direktiv 96/34/EF om forældreorlov, udvidet ved direktiv 97/75/EF, direktiv 86/613/EØF om ligebehandling af mænd og kvinder i selvstændige erhverv og direktiv 2004/113/EF om gennemførelse af princippet om ligebehandling af mænd og kvinder i forbindelse med adgang til og levering af varer og tjenesteydelser.

[13] Rapport om ligestilling mellem mænd og kvinder, 2004 - KOM(2004) 115 af 19.2.2004.

[14] Forslag til Europa-Parlamentets og Rådets afgørelse om et fællesskabsprogram for beskæftigelse og social solidaritet – Progress - KOM(2004) 488 af 14.7.2004.

[15] EFT L 357 af 31.12.2002, s. 72; berigtigelse: EFT L 2 af 7.1.2003, s. 39.

[16] EUT C [ ] af [ ], s. [ ].

[17] EUT C [ ] af [ ], s. [ ].

[18] EUT C [ ] af [ ], s. [ ].

[19] Europa-Kommissionens gennemførlighedsundersøgelse vedrørende et europæisk institut for ligestilling mellem mænd og kvinder (gennemført af PLS Rambøll Management, DK, 2002).

[20] Europa-Parlamentets beslutning om Den Europæiske Unions politik om ligestilling mellem kønnene (EP T5-0167/2004, 10.3.2004).

[21] Rådet for Den Europæiske Union, pressemeddelelse 9507/04, s. 11.

[22] Forordning (EØF) nr. 1365/75 om oprettelse af et europæisk institut til forbedring af livs- og arbejdsvilkårene, som ændret.

[23] Rådets forordning (EF) nr. 2062/94 om oprettelse af et europæisk arbejdsmiljøagentur, som ændret.

[24] Rådets forordning (EØF) nr. 337/75 om oprettelse af et europæisk center for udvikling af erhvervsuddannelse, som ændret.

[25] På medlemsstaternes møde inden for rammerne af Det Europæiske Råds møde i december 2003 blev Kommissionen anmodet om at udarbejde et forslag til et menneskerettighedsagentur gennem udvidelse af mandatet for Det Europæiske Observationscenter for Racisme og Fremmedhad.

[26] Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43).

[27] Europa-Parlamentets og Rådets forordning (EF) nr. 45/2001 af 18. december 2000 handler om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).

[28] EFT L 357 af 31.12.2002, s. 72; berigtigelse: EFT L 2 af 7.1.2003, s. 39.

[29] EFT 17 af 6.10.1958, s. 385/58. Senest ændret ved tiltrædelsesakten af 2003.

[30] Rådets forordning (EF) nr. 2965/94 af 28. november 1994 om oprettelse af et oversættelsescenter for Den Europæiske Unions organer (EFT L 314 af 7.12.1994, s. 1). Senest ændret ved forordning (EF) nr. 1645/2003 (EUT L 245 af 29.9.2003, s. 13).

[31] Differentiated appropriations.

[32] Expenditure within chapter xx 01 other than articles xx 01 04 or xx 01 05.

[33] See points 19 and 24 of the Interinstitutional agreement.

[34] Additional columns should be added if necessary i.e. if the duration of the action exceeds 6 years.

[35] Report on equality between women and men - COM(2004) 115, 19.2.2004.

[36] If more than one method is indicated please provide additional details in the "Relevant comments" section of this point.

[37] European Commission Feasibility Study for a European Gender Institute (conducted by PLS Ramboll Management, DK, 2002).

[38] Report from the Commission to the Council, the European Parliament, the European Economic and Social Committee and the Committee of the Regions - COM(2004) 115, 19.2.2004.

[39] Report on the Role of a Future European Gender Institute, A study for the European Parliament, by Yellow Window Management Consultants, a division of eadc n.v./s.a.

[40] Commission Staff Working Document, Interim evaluation Report from the Commission to the Council, the European Parliament, the European Economic and Social Committee and the Committee of the Regions on the Programme relating to the Community Framework Strategy on Gender Equality 2001-2005 - SEC(2004) 1047, 11.8.2004.

[41] European Commission, Budget Directorate General, 15.9.2004.

[42] Communication from the Commission on the activities of the European Monitoring Centre on Racism and Xenophobia, together with proposals to recast Council Regulation (EC) 1035/97 - COM(2003) 483, 5.8.2004.

[43] Communication from the Commission on the evaluation of the European Agency for Safety and Health at Work accompanied by a Proposal for a Council Regulation amending Regulation (EC) No 2062/94 establishing a European Agency for Safety and Health at Work - COM(2004) 50, 23.4.2004.

[44] OJ L 357, 21.12.2002, p. 72; Corrigendum: OJ L 2, 7.1.2003, p. 39.

[45] As described under Section 5.3.

[46] Cost of which is NOT covered by the reference amount.

[47] Cost of which is NOT covered by the reference amount.

[48] Cost of which is included within the reference amount.

[49] Reference should be made to the specific legislative financial statement for the Executive Agency(ies) concerned.

[50] Specify the type of committee and the group to which it belongs.